CELEX: 62012CN0388
Language: sk
Date: 2012-08-16 00:00:00
Title: Vec C-388/12: Návrh na začatie prejudiciálneho konania, ktorý podal Tribunale Amministrativo Regionale per le Marche (Taliansko) 16. augusta 2012 — Comune di Ancona/Regione Marche

20.10.2012   
            
            
               SK
            
            
               Úradný vestník Európskej únie
            
            
               C 319/4
            
         Návrh na začatie prejudiciálneho konania, ktorý podal Tribunale Amministrativo Regionale per le Marche (Taliansko) 16. augusta 2012 — Comune di Ancona/Regione Marche
   (Vec C-388/12)
   2012/C 319/06
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale Amministrativo Regionale per le Marche
   
      Účastníci konania pred vnútroštátnym súdom
   
   
      Žalobca: Comune di Ancona
   
      Žalovaný: Regione Marche
   
      Prejudiciálne otázky
   
   
               1.
            
            
               Má sa článok 30 ods. 4 nariadenia (ES) č. 1260/1999 (1) vykladať v tom zmysle, že posúdenie skutočnosti, že k hodnoteniu, či zo zadania nevyplývajú významné príjmy pre zadávateľa a nespravodlivé výhody pre prevádzkovateľa, sa môže pristúpiť iba po overení skutočnosti, či sa dielo podstatným spôsobom zmenilo?
               V prípade kladnej odpovede na prvú otázku:
               
                           a)
                        
                        
                           či sa predpis vzťahuje iba na fyzické zmeny v zmysle, že zrealizované dielo nezodpovedá dielu uvedenému v projekte, na ktorý sa poskytol finančný príspevok, alebo aj na funkčné zmeny, a či je v tomto druhom prípade podstatnou zmenou skutočnosť, že dielo sa využíva „aj“ — avšak nie prevažne — na iné činnosti ako tie, ktoré sa uvádzali v oznámení a/alebo v žiadosti o pridelenie príspevku?
                        
                     V prípade zápornej odpovede na prvú otázku:
               
                           b)
                        
                        
                           má sa predmetný právny predpis v prípadoch, ak sa verejný finančný príspevok použije na zhotovenie diel, ktoré môžu byť predmetom hospodársky významnej správy, uplatňovať iba na fázu realizácie diel, alebo pretrváva povinnosť súladu s pravidlami verejnej súťaže aj vo vzťahu ku koncesii na správu týchto diel?
                        
                     
         
               2.
            
            
               Má sa článok 30 ods. 4 nariadenia (ES) č. 1260/1999 vykladať v tom zmysle, že zistenie skutočnosti, že z udelenia koncesie tretiemu subjektu nevyplýva významný čistý zisk alebo neopodstatnená výhoda v prospech podniku alebo verejného orgánu, je z logického a právneho hľadiska následnou fázou vo vzťahu k prejudiciálnej otázke (t. j. k povinnosti súladu s postupmi verejného obstarávania) alebo sa má existencia povinnosti vyhlásiť súťaž overiť aj s ohľadom na konkrétnu úpravu vzťahu medzi zadávateľom a poskytovateľom?
            
         
      (1)  Nariadenie Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch (Ú. v. ES L 161, s. 1; Mim. vyd. 14/001, s. 31).